《发松至京口作》
明代·皇甫汸

嘉树言从南国移，君王方有灞陵思。根灵合遣烟霞锁，盖偃何妨雨露滋。

圣寿长如千岁实，桥山虚扈万年枝。此日使臣遥拜命，多惭草木被恩私。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。